अल्लापुर के कई मोहल्लों में लोग पानी खरीदकर पी रहे हैं। क्षेत्र के कैलाशपुरी, तिलकनगर, शिवाजीनगर, नेह निकुंज, कृष्णा निकुंज कॉलोनी में बुधवार को स्थिति भयावह हो गई। बिजली संकट दूर होने के बाद नलकूप चालू हुए तो ओवरहेड टैंक नहीं भरने से घरों तक पानी नहीं पहुंच सका। क्षेत्र के पूर्व पार्षद विनय मिश्र ने बताया कि नेह निकुंज नलकूप का रीबोर नहीं होने से पानी का संकट खड़ा हो गया है। इस वक्त दो हजार से अधिक परिवार लोहा पार्क स्थित नलकूप के भरोसे हैं। इस नलकूप से भी सप्लाई में व्यवधान हुआ। नेह निकुंज का नलकूप रीबोर करने के लिए महापौर से गुहार लगाई गई है।